CELEX: 52015PC0234
Language: fi
Date: 2015-05-29
Title: Ehdotus NEUVOSTON PÄÄTÖS Kansainvälisen televiestintäliiton (ITU) maailman radioviestintäkonferenssissa vuonna 2015 (WRC-15) Euroopan unionin puolesta esitettävästä kannasta

EUROOPAN
                            KOMISSIO
                                                   Bryssel 29.5.2015
                                                   COM(2015) 234 final
                                                   2015/0119 (NLE)
                                           Ehdotus
                                   NEUVOSTON PÄÄTÖS
   Kansainvälisen televiestintäliiton (ITU) maailman radioviestintäkonferenssissa vuonna
            2015 (WRC-15) Euroopan unionin puolesta esitettävästä kannasta
                           (ETA:n kannalta merkityksellinen teksti)
FI                                                                                       FI
 ---pagebreak---                                               PERUSTELUT
   1.       EHDOTUKSEN TAUSTA
   Maailman radioviestintäkonferenssi (WRC) vastaa radio-ohjesäännön tarkistamisesta. Radio-
   ohjesäännössä kodifioidaan radiotaajuuksien käytön rajatylittäviä näkökohtia erityisesti
   määrittämällä, mitkä radiopalvelut osoitetaan tietyille taajuuskaistoille. Kussakin WRC:ssä
   käsitellään vain tiettyjä radio-ohjesäännön osa-alueita. Käsiteltävät taajuuskaistat ja
   mahdollisten tulosten soveltamisala vahvistetaan edellisessä WRC:ssä päätetyn asialistan
   perusteella. Seuraava konferenssi pidetään Genevessä 2. – 27. marraskuuta 2015.
   Konferenssin päätteeksi hyväksytään useiden vuosien valmistelutyön jälkeen muutokset
   kansainvälisen televiestintäliiton (ITU) radio-ohjesääntöön.
   Kaikki EU:n jäsenvaltiot ovat ITU:n jäseniä ja aktiivisesti mukana radio-ohjesäännön
   muokkaamisessa. Euroopan unioni on ns. sektorijäsen, mikä vastaa alan organisaatioiden
   asemaa.      Kun        jäsenvaltioiden     alueilla      noudatetaan       yhteistä       lähestymistapaa
   taajuussuunnitteluun, radio-ohjesäännöllä voi olla merkittävä vaikutus taajuuksien käyttöön
   myös tilanteissa, jotka ovat täysin jäsenvaltioiden sisäisiä.
   Strateginen ja johdonmukainen EU:n taajuuspolitiikka on nykyaikaisen tietoyhteiskunnan
   olennainen osatekijä, joka helpottaa omalta osaltaan monien poliittisten tavoitteiden
   saavuttamista. Euroopan parlamentti ja neuvosto ovat tunnustaneet radiotaajuuksien tärkeän
   aseman       erityisesti       sähköisten     viestintäverkkojen       ja      -palvelujen       yhteisestä
   sääntelyjärjestelmästä 7 päivänä maaliskuuta 2002 annetussa direktiivissä 2002/21/EY1,
   jäljempänä 'puitedirektiivi', ja monivuotisen radiotaajuusohjelman perustamisesta annetussa
   päätöksessä N:o 243/2012/EU2 Euroopan unionin taajuuspoliittisen kehityksen
   suuntaamiseksi. Puitedirektiivissä3 viitataan nimenomaisesti radio-ohjesääntöön, jota
   jäsenvaltioiden edellytetään noudattavan. Lisäksi radiotaajuuspäätöksessä 676/2002/EY
   edellytetään, että mainitun päätöksen perusteella toteutettavassa toiminnassa on otettava
   asianmukaisesti huomioon ITU:n tekemä työ.
   Tämän vuoksi on olennaisen tärkeää, että vuonna 2015 pidettävässä WRC-konferenssissa
   (WRC-15) tehdyt päätökset mahdollistavat sen, että unioni voi käyttää sisäistä toimivaltaansa
   sisämarkkinoiden toteuttamiseksi ja asianmukaisten menettelytapojen kehittämiseksi. Unionin
   on varmistettava tässä yhteydessä, että sen etuja ajetaan ja suojellaan WRC:ssä käytävien
   neuvottelujen aikana.
   2.       INTRESSITAHOJEN KUULEMINEN JA VAIKUTUSTEN ARVIOINTI
   Euroopan radio-, tele- ja postihallintojen yhteistyökonferenssi (CEPT) on valmistellut WRC-
   15:ssä käytävien neuvotteluiden sisältöä vuodesta 2012. CEPT:n kaikki kokoukset ovat
   avoimia asianomaisille sidosryhmille. Lisäksi komissio ja CEPT ovat järjestäneet kaksi
   yhteistä seminaaria (10. joulukuuta 2013 ja 14. huhtikuuta 2015), joissa esiteltiin Euroopan
   alustavia poliittisia tavoitteita sekä työn edistymistä CEPT:ssä. Radiotaajuuspolitiikkaa
   käsittelevän ryhmän lausunto Euroopan poliittisista tavoitteista annettiin 19. helmikuuta 2015
   julkisen kuulemisen jälkeen.
   1
           EYVL L 108, 24.4.2002; direktiivi sellaisena kuin se on muutettuna direktiivillä 2009/140/EY, EUVL
           L 337, 18.12.2009.
   2
           EUVL L 181, 21.3.2012.
   3
           Ks. edellä, 9 artiklan 1 kohta.
FI                                                      2                                                      FI
 ---pagebreak---    3.         EHDOTUKSEEN LIITTYVÄT OIKEUDELLISET NÄKÖKOHDAT
   ITU on YK:n virasto, joka vastaa televiestinnän kehityksen tukemisesta maailmanlaajuisesti.
   EU:n kaikki jäsenvaltiot ovat ITU:n jäseniä. ITU-R on radioviestinnästä ja muista
   radiotaajuuksien käyttötarkoituksista vastaava ITU:n sektori, jonka tehtävänä on yhtäältä
   ”radiotaajuuksien          varaaminen,         eli     taajuuksien osoittaminen” ja    toisaalta
   ”radiotaajuusosoitusten rekisteröinti sekä avaruuden radioyhteyspalveluiden osalta
   geostationaarisella radalla sijaitsevien kiertoratapaikkojen tai muilla radoilla kiertävien
   satelliittien ominaisuuksien rekisteröinti eri maiden radioasemien välisten häiriöiden
   välttämiseksi”.4
   Tämän tehtäväkentän ensimmäistä osaa hallinnoidaan kansainväliseksi sopimukseksi
   katsottavalla radio-ohjesäännöllä, jota tarkistetaan kussakin WRC:ssä. Radio-ohjesäännössä ei
   määrätä erityisistä taajuuksien käyttötavoista ITU:n yksittäisten jäsenten alueella. Koska
   radio-ohjesäännöllä säännellään kuitenkin taajuuksien käyttöä rajat ylittävien häiriöiden
   välttämiseksi ja määritetään etusijalle asetettavat viestintätyypit, sillä on suuri vaikutus
   taajuuksien käyttöön ITU:n kunkin jäsenen alueella ja siten koko unionissa. Suurin osa WRC-
   15:n asialistan kohdista liittyy tietyn taajuuskaistan tai tiettyjen taajuuskaistojen käytön
   muutokseen. Vaikka niiden kohdeala on rajattu, ne edellyttävät neuvotteluiden käymistä ja
   kompromisseja.
   Radio-ohjesääntöön tehtyjä tarkistuksia sovelletaan väliaikaisesti jokaiseen osapuoleen, joka
   on allekirjoittanut kyseisen tarkistuksen.5 Osapuolten katsotaan joka tapauksessa suostuneen
   noudattamaan tarkistuksia 36 kuukauden kuluttua tarkistuksen voimaantulosta.6 WRC-15:ssä
   sovitussa radio-ohjesäännön tarkistuksessa on siten kyse SEUT-sopimuksen 218 artiklan 9
   kohdassa tarkoitetusta säädöksestä, jolla on oikeusvaikutuksia. Sen vuoksi voi olla tarpeen
   vahvistaa unionin puolesta esitettäviä kantoja.
   ITU:n säännöt voivat vaikuttaa EU:n yhteisten sääntöjen ja toimintatapojen soveltamisalaan
   tai muuttaa niiden soveltamisalaa monin eri tavoin. Puitedirektiivin 9 artiklan 1 kohdan toisen
   alakohdan mukaisesti, jäsenvaltioiden ”on [...] noudatettava asiaankuuluvia kansainvälisiä
   sopimuksia, ITU:n radio-ohjesäännöt mukaan lukien”, soveltaessaan 9 artiklaa, joka liittyy
   radiotaajuuksien hallinnointiin sähköisten viestintäpalvelujen osalta. ITU:n radio-ohjesäännön
   muuttaminen voi sen vuoksi vaikuttaa 9 artiklaan tai muuttaa sen soveltamisalaa.
   Erityisesti radiotaajuuksien osalta päätöksen N:o 243/2012/EU 10 artiklassa säädetään, että
   taajuuskysymyksiin liittyvissä kansainvälisissä neuvotteluissa, ”jos kansainvälisten
   neuvottelujen kohde kuuluu unionin toimivallan piiriin, unionin kanta muodostetaan unionin
   lainsäädännön mukaisesti”.
   Komissio on lisäksi hyväksynyt teknistä yhdenmukaistamista koskevia päätöksiä
   radiotaajuuspäätöksen (676/2002/EY) nojalla varmistaakseen radiotaajuuksien saatavuuden ja
   tehokkaan käytön unionissa. Tällaiset päätökset on tehty yhteistyössä jäsenvaltioiden kanssa
   radiotaajuuskomiteassa ja CEPT:ltä saadun teknisen tuen perusteella.
   WRC-15:n asialistan kohtien tarkastelu osoittaa, että kolme asialistan kohtaa voi vaikuttaa
   suoraan yhteisiin sääntöihin tai muuttaa niiden soveltamisalaa, sillä niihin sovelletaan EU:n
   lainsäädäntöä tai meneillään on konkreettinen sääntelyprosessi, joka koskee niitä. Kyseisistä
   kohdista kaksi koskee sähköisiä viestintäpalveluita ja on suoraan kytköksissä EU:n
   4
            ITU:n peruskirja, 1 artiklan 2 kohdan a alakohta.
   5
            ITU:n peruskirjan 54 artiklan 3 d kohta.
   6
            ITU:n peruskirjan 54 artiklan 5 a kohta.
FI                                                         3                                        FI
 ---pagebreak---    pyrkimyksiin huolehtia siirtoyhteyksien tarjoamisesta kansalaisille. Kolmas kohta koskee
   ajoneuvojen turvallisuutta:
   - kohta 1.1 koskee kansainvälisen matkaviestinnän (International Mobile
   Telecommunications, IMT) taajuuksia, jotka vastaavat EU:n sääntelyn piiriin kuuluvaa
   mobiililaajakaistaa. Radiotaajuuspoliittisessa ohjelmassa oleva tavoite, jonka mukaan EU:ssa
   olisi määritettävä vähintään 1200 MHz:n laajuinen taajuusalue langatonta laajakaistaa varten,
   on merkittävässä asemassa tämän kohdan kannalta. Kyseisiä taajuuskaistoja käsitellään myös
   päätöksessä 2008/411/EY, joka koskee taajuuskaistan 3400–3800 MHz yhdenmukaistamista
   langatonta laajakaistaa varten, päätöksessä 2015/750/EU, joka koskee taajuuskaistan 1452–
   1492 MHz yhdenmukaistamista satelliitti-maayhteyksiä varten, päätöksessä 2008/671/EY,
   joka      koskee     taajuuskaistan     5875–5905     MHz      yhdenmukaistamista        älykkäitä
   liikennejärjestelmiä varten, sekä CEPT:lle annetussa toimeksiannossa, joka koskee
   langattomien lähiverkkojen käyttöä taajuuskaistoilla 5350–5470 MHz ja 5725–5925 MHz.
   - kohta 1.2, jossa vahvistetaan parametrit taajuuskaistan 700 MHz osoittamiselle IMT-
   järjestelmille. WRC-12:ssa tämä taajuuskaista osoitettiin jaetuin ensisijaisin oikeuksin
   matkaviestinpalveluille voimassa olleen yleisradiotoiminta-allokaation lisäksi siten, että uusi
   allokaatio tulee voimaan WRC-15:stä alkaen. CEPT:lle on annettu tätä taajuuskaistaa koskeva
   toimeksianto kehittää yhdenmukaistetut tekniset edellytykset taajuuskaistan 694–790 MHz
   taajuuksien osoittamiseksi langattoman laajakaistan käyttöön. Kuten komissio on todennut,
   ITU:ssa tehtäviin päätöksiin on jätettävä mahdollisimman paljon joustovaraa, jotta neuvosto
   ja parlamentti voivat päättää tämän taajuuskaistan tulevasta käytöstä.
   - kohta 1.18, joka koskee autojen törmäyksenestotutkia taajuuskaistalla 77,5–78 GHz.
   Tällaiset tutkat on jo yhdenmukaistettu EU:ssa päätöksellä 2004/545/EY, jossa sallitaan koko
   77–81 GHz:n taajuuskaistan osoittaminen autojen lyhyen kantaman tutkalaitteiden käyttöön.
   Muista WRC-15:n asialistan kohdista on annettu radiotaajuuspolitiikkaa käsittelevän ryhmän
   lausunto, jonka radiotaajuuspoliittiseen asiasisältöön liittyvistä näkökohdista komissio on
   samaa mieltä.
   Jotkin näistä asialistan kohdista liittyvät EU:n politiikan aloihin, kuten liikennepolitiikkaan
   (asialistan kohdat 1.5, 1.7, 1.8, 1.15, 1.16 ja uusi lennonaikaista seurantaa koskeva kohta),
   avaruuspolitiikkaan (asialistan kohdat 1.5, 1.7, 1.8, 1.11, 1.12, 1.16 ja 1.17),
   ilmastonmuutoksen torjuntaan ja maanseurantaan (asialistan kohdat 1.5, 1.12, 1.17 sekä 1.1)
   tai teollisuuspolitiikkaan ja talouskasvuun (asialistan kohdat 1.16 ja 1.17). Kuten tämä katsaus
   osoittaa, monet kohdat koskevat unionin poliittisia etunäkökohtia. WRC-15:ssä käytävät
   neuvottelut voivat tuottaa tuloksia, jotka voivat vaikuttaa suoraan tai välillisesti unionin
   voimassa olevan lainsäädännön soveltamiseen tai sen ennakoitavissa olevaan kehitykseen.
   Tämän vuoksi unionin kanta näihin asialistan kohtiin olisi turvattava varmistamalla, että
   neuvotteluissa noudatetaan unionin lainsäädännön nykyisiä vaatimuksia eikä aiheuteta
   minkäänlaista haittaa sen ennakoitavissa olevalle jatkokehitykselle.
   Asialistan kohta 1.3 Tämä asialistan kohta vahvistettiin WRC-12:ssa, koska pyrkimyksenä oli
   yhdenmukaistaa taajuudet, joita käytetään julkisissa palveluissa väestönsuojelu- ja
   pelastuspalvelutarkoituksiin (Public Protection and Disaster Relief, PPDR). Kyse olisi
   mittavasta haasteesta, koska lähtötilanne on se, että taajuuksien käyttö on äärimmäisen
   hajanaista jopa Euroopan rajojen sisäpuolella. Maailmanlaajuisella tasolla on realistisempaa
   pyrkiä maltillisempaan lähestymistapaan. ITU:lle olisi toimitettava tiedot väestönsuojelu- ja
   pelastuspalvelutarkoituksiin käytettävistä alueellisista taajuusalueista ilman velvoitetta käyttää
   tiettyä teknologiaa ja/tai tiettyä taajuuskaistaa.
FI                                                    4                                               FI
 ---pagebreak---    Asialistan kohta 1.5 Tässä kohdassa on kyse siitä, kuinka erottelemattomaan ilmatilaan, ts.
   ilmatilaan, jossa sovelletaan tavanomaisia lennonjohtosääntöjä, voidaan sisällyttää kauko-
   ohjattuja ilma-alusjärjestelmiä (RPAS). Tämä on tarpeen, jotta kyseisiä järjestelmiä voitaisiin
   käyttää tehokkaasti siviili-ilmailutarkoituksiin. Näitä voivat olla esimerkiksi etsintä- ja
   pelastusoperaatiot sekä rajavalvontaoperaatiot Välimeren alueella, metsäpalojen laajuuden
   selvittäminen, kun miehitetyillä ilma-aluksilla lentämiseen liittyisi liian suuria riskejä,
   tarvikkeiden toimittaminen vaikeissa maasto-oloissa sekä ilmastonmuutoksen vaikutusten
   määrittäminen. Kiinteään satelliittiliikenteeseen osoitettujen taajuuskaistojen käyttöä
   miehittämättömien ilma-alusjärjestelmien yhteydenpidossa lennonjohtoon olisi periaatteessa
   tuettava, kunhan varmistetaan, että kyseinen käyttö on yhteensopivaa muiden sellaisten
   palveluiden kanssa, joilla on allokaatioita kyseisille taajuuskaistoille. Tällöin on huolehdittava
   siitä, ettei muiden kyseisellä taajuuskaistalla toimivien satelliittiliikenteen verkkojen nykyistä
   koordinaatio- ja ilmoitusmenettelyä vaaranneta ja että ICAO.n lentoturvallisuusvaatimukset
   täyttyvät.
   Asialistan kohta 1.7 Tämä taajuuskaista (ECS) tarkoitettiin alun perin ilma-alusten
   mikroaaltolaskeutumisjärjestelmien lisäkaistaksi. Ilmailuala ei ole kuitenkaan tarvinnut tätä
   taajuuskaistaa, joten nyt ehdotetaankin aiempien vaatimusten poistamista siten, ettei kyseistä
   taajuuskaistaa enää käytetä satelliittivälitteisessä matkaviestinnässä. Taajuuskaistalla 5091–
   5150 MHz toimivalle kiinteälle satelliittiliikenteelle (maasatelliittiyhteyksille) asetettujen
   sääntelyrajoitusten poistamista olisi tuettava.
   Asialistan kohta 1.8 Joustovaran lisäämistä kiinteän satelliittiliikenteen päätteiden toiminnassa
   laivoissa taajuuskaistoilla 5925–6425 MHz ja 14–14,5 GHz:n olisi tuettava, samalla kun
   jatketaan muiden samalla taajuuskaistalla toimivien palveluiden suojaamista. Vaatimuksia
   höllentämällä voidaan tukea Euroopan avaruus- ja meriteollisuutta.
   Asialistan kohta 1.11 Tämä allokaatio on tarkoitettu seurantaa, telemetriaa ja satelliittien
   ohjaamista varten, ja se on erittäin merkittävässä asemassa avaruuspolitiikan kehittämisen
   kannalta. Maantutkimuksen satelliittipalvelulle (maasatelliittiyhteydelle) pyydettyä
   allokaatiota taajuuskaistalle 7–8 GHz olisi tuettava, samalla kun varmistetaan, että kyseisellä
   taajuuskaistalla toimivilla nykyisillä radioviestintäpalveluilla on riittävä suoja.
   Asialistan       kohta      1.12     Tämä        kohta       tukee       seuraavan       sukupolven
   maantutkimussatelliittijärjestelmien kehittämistä ja täydentää Copernicus-ohjelmaa.
   Taajuuskaistojen       9200–9300 MHz        ja     9900–10400 MHz           ensisijaista    varausta
   maantutkimuspalvelulle olisi tuettava sillä edellytyksellä, että tätä laajennusta käytetään vain
   sellaisten järjestelmien tapauksessa, jotka tarvitsevat yli 600 MHz:n kaistanleveyden.
   Asialistan kohdat 1.15 ja 1.16 Näillä kohdilla vähennetään laivayhteyksien ruuhkautumista
   satamissa ja otetaan käyttöön uusi turvajärjestelmä. Ne koskevat sekä meripolitiikkaa että
   avaruuspolitiikkaa. Muutoksia, jotka ovat tarpeen laivayhteysasemien parantamiseksi ja
   merenkulkualan käyttämän VHF-tiedonvaihtojärjestelmän kehittämiseksi, olisi tuettava.
   Asialistan kohta 1.17 Maailmanlaajuisesti yhdenmukaistettua ratkaisua taajuuskaistalla 4200–
   4400 MHz toimivalle WAIC-tiedonsiirtojärjestelmälle (Wireless Avionics Intra-
   Communications) olisi tuettava, kunhan varmistetaan, että kyseisellä taajuuskaistalla toimivat
   nykyiset lentonavigointijärjestelmät on suojattu. Tämän tavoitteen saavuttaminen voi alentaa
   huomattavasti ilma-alusten painoa, pienentää niiden polttoaineenkulutusta ja
   toimintakustannuksia sekä lieventää samalla lentoliikenteen ympäristövaikutuksia.
   Lennonaikaista seurantaa koskevasta uudesta asialistan kohdasta voidaan todeta, että
   mahdollista tulevaa järjestelmää koskevat vaatimukset olisi määriteltävä asianmukaisesti
FI                                                  5                                                   FI
 ---pagebreak---    samalla kun varmistetaan, että WRC-15:ssä mahdollisesti tehtävä päätös perustuu kyseisiin
   vaatimuksiin.
   Edellä esitetyn perusteella on tarpeen vahvistaa SEUT-sopimuksen 218 artiklan 9 kohdan
   mukaisesti unionin puolesta esitettävät kannat WRC:ssä, joka kutsutaan koolle hyväksymään
   radio-ohjesääntöön tehdyt tarkistukset.
   4.       TALOUSARVIOVAIKUTUKSET
   Ehdotuksella ei ole erityisiä vaikutuksia Euroopan unionin talousarvioon lukuun ottamatta
   neuvotteluista aiheutuvia kustannuksia.
FI                                               6                                           FI
 ---pagebreak---                                                           2015/0119 (NLE)
                                                Ehdotus
                                       NEUVOSTON PÄÄTÖS
    Kansainvälisen televiestintäliiton (ITU) maailman radioviestintäkonferenssissa vuonna
                 2015 (WRC-15) Euroopan unionin puolesta esitettävästä kannasta
                               (ETA:n kannalta merkityksellinen teksti)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114
   artiklan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   (1)     ITU:n maailman radioviestintäkonferenssissa vuonna 2012 (WRC-12) hyväksytystä
           asialistasta annetun päätöslauselman 1343 mukaisesti vuonna 2015 pidettävä
           maailman radioviestintäkonferenssi (WRC-15) hyväksyy radio-ohjesääntöön tehtävien
           tarkistusten muodossa olevat asiakirjat, joita sovelletaan väliaikaisesti jokaiseen
           osapuoleen, joka on allekirjoittanut konferenssin päätösasiakirjat. Osapuolten
           katsotaan joka tapauksessa suostuneen päätösasiakirjojen noudattamiseen 36
           kuukauden kuluttua tarkistukset voimaantulopäivästä. Kaikki EU:n jäsenvaltiot ovat
           radio-ohjesäännön osapuolia, ja ainakin osa tarkistuksista voi vaikuttaa EU:n yhteisiin
           sääntöihin tai muuttaa niiden soveltamisalaa. Tästä seuraa, että vaikka unioni ei ole
           ITU:n täysivaltainen jäsen, on tarpeen päättää kannoista, jotka esitetään unionin
           puolesta.
   (2)     Sähköisten viestintäverkkojen ja -palvelujen yhteisestä sääntelyjärjestelmästä annetun
           direktiivin 2002/21/EY (puitedirektiivi) 9 artiklan 1 kohdan toisen alakohdan
           mukaisesti jäsenvaltioiden on noudatettava asiaankuuluvia kansainvälisiä sopimuksia,
           ITU:n radio-ohjesäännöt mukaan lukien, soveltaessaan 9 artiklaa. Kaikkia ITU:n
           radio-ohjesäännön muutoksia on sen vuoksi tarkasteltava lähtien siitä, voivatko ne
           vaikuttaa 9 artiklaan tai muuttaa sen soveltamisalaa.
   (3)     Puitedirektiivin 9 artiklan mukaisesti jäsenvaltioiden on varmistettava, että
           radiotaajuuksia, joita käytetään sähköisissä viestintäpalveluissa niiden alueella,
           hallinnoidaan tehokkaasti puitedirektiivin 8 ja 8 a artiklan mukaisesti. Puitedirektiivin
           8 artiklassa edellytetään, että kansallisten sääntelyviranomaisten on edistettävä
           kilpailua sähköisten viestintäverkkojen, sähköisten viestintäpalvelujen ja niiden
           liitännäistoimintojen ja -palvelujen tarjoamisessa esimerkiksi edistämällä
           radiotaajuuksien tehokasta käyttöä ja varmistamalla niiden tehokas hallinta ja
           vaikutettava sisämarkkinoiden kehittymiseen poistamalla jäljellä olevat esteet
           sähköisten viestintäverkkojen, niiden liitännäistoimintojen ja -palvelujen sekä
           sähköisten viestintäpalvelujen Euroopan laajuiselta tarjonnalta. Puitedirektiivin 8 a
           artiklassa edellytetään, että jäsenvaltioiden on otettava huomioon muun muassa EU:n
           politiikan yleishyödylliset taloudelliset näkökohdat, ilmaisunvapaus, kulttuuriset ja
FI                                                  7                                                FI
 ---pagebreak---        tekniset näkökohdat sekä erilaiset radiotaajuuksien käyttäjäyhteisöjen edut, jotta
       optimoidaan radiotaajuuksien käyttö ja vältetään haitalliset häiriöt.
   (4) Myös komission päätöksillä 2005/513/EY, 2008/411/EY ja 2004/545/EY vahvistetaan
       yhteisiä sääntöjä. Huomiota olisi kiinnitettävä myös käynnissä olevaan
       sääntelytyöhön, jota komissio tekee yhteistyössä jäsenvaltioiden kanssa ja CEPT:n
       avustuksella radiotaajuuskomiteassa ja radiotaajuuspolitiikkaa käsittelevässä ryhmässä
       Euroopan parlamentin ja neuvoston päätöksen 676/2002/EY (radiotaajuuspäätös)
       mukaisesti. Jäsenvaltioiden olisi sen vuoksi esitettävä unionin puolesta kannat, joissa
       ei kyseenalaisteta näiden päätösten asiasisältöä ja meneillään olevaa sääntelytyötä.
   (5) Sellaisten erityisohjeiden antaminen, jotka ovat tarpeen, jotta jäsenvaltiot voivat ottaa
       konferenssin aikana kantaa niihin asialistan kohtiin, joilla on merkitystä
       radiotaajuuspäätöksen nojalla tehtyjen voimassa olevien yhdenmukaistamispäätösten
       tai tämän yhdenmukaistamisen toteuttamiseksi parhaillaan tehtävän sääntelytyön
       kannalta, ei vaikuta unionin ulkoiseen toimivaltaan muissa asialistan kysymyksissä,
       jotka voisivat vaikuttaa yhteisiin sääntöihin tai muuttaa niiden soveltamisalaa. Unionin
       kanta näihin asialistan kohtiin voidaan rajoittaa sen varmistamiseen, että
       neuvotteluissa noudatetaan voimassa olevia unionin lainsäädännön vaatimuksia.
   (6) WRC-15:n asialistan kohtaan 1.1 liittyvän WRC-12:n päätöslauselman 233 mukaan
       ITU ehdottaa taajuuskaistoja kansainvälistä matkaviestintää varten (International
       Mobile Telecommunications, IMT) käyttämällä voimassa olevaa tai uutta allokaatiota,
       jolla nämä taajuuskaistat ja mahdollisesti myös taajuuskaistat 470–694 MHz, 1427–
       1518 MHz, 3400–3800 MHz, 5350–5470 MHz ja 5725–5925 MHz osoitetaan
       matkaviestinpalvelulle.
   (7) Matkaviestinnän osalta monivuotisen radiotaajuuspoliittisen ohjelman perustamisesta
       annetussa Euroopan parlamentin ja neuvoston päätöksessä N:o 243/2012/EU asetetaan
       tavoitteeksi määrittää unionissa vuoteen 2015 mennessä vähintään 1200 MHz:n
       laajuinen taajuusalue, jo yhdenmukaistetut taajuudet mukaan luettuina, langatonta
       laajakaistaa varten. Tämän vuoksi kaikki ehdotettuja IMT-taajuuskaistoja koskevat
       neuvottelut olisi käytävä siten, että varmistetaan, että EU:n yhtenäisyys säilyy koko
       neuvotteluiden ajan.
   (8) Komission päätöksellä 2008/411/EY7 yhdenmukaistetaan taajuuskaista 3400–
       3800 MHz langatonta laajakaistaa varten ja komission päätöksellä 2005/513/EY8
       taajuuskaistat 5150–5350 MHz ja 5470–5725 MHz langattomia liityntäjärjestelmiä,
       kuten langattomia lähiverkkoja, varten. Radiotaajuuspäätöksen 4 artiklan 3 kohdan
       mukainen taajuuskaistaa 1452–1492 MHz koskeva tekninen yhdenmukaistamispäätös
       on hyväksyttävänä radiotaajuuskomitean myönteisen lausunnon jälkeen kyseisen
       taajuuskaistan       yhdenmukaistamiseksi           unionissa harjoitettavaa  langatonta
       laajakaistaviestintää varten. Tämä taajuuskaista (1452–1492 MHz) sekä vierekkäiset
       taajuuskaistat 1427–1452 MHz ja 1492–1518 MHz ovat neuvotteluissa keskeisessä
       asemassa, mikä osoittaa, että tähän koko taajuusalueeseen on sovellettava
       kokonaisvaltaista lähestymistapaa.
   (9) Komission päätöksellä 2008/671/EY yhdenmukaistetaan taajuuskaistan 5875–5905
       MHz radiotaajuuksien käyttö älykkäiden liikennejärjestelmien turvallisuussovelluksia
       varten.
   7
       Päätöstä on muutettu komission päätöksellä 2014/276/EU.
   8
       Päätöstä on muutettu komission päätöksellä 2007/90/EC.
FI                                                  8                                            FI
 ---pagebreak---    (10) Komissio antoi radiotaajuuskomitean myönteisen lausunnon jälkeen 2 päivänä
        syyskuuta 2013 CEPT:lle toimeksiannon tutkia ja yksilöidä yhteensopivuutta ja
        taajuuksien yhteiskäyttöä koskevia yhdenmukaistettuja ehtoja langattomia
        liityntäjärjestelmiä, kuten langattomia lähiverkkoja, varten taajuuskaistoilla 5350–
        5470 MHz ja 5725–5925 MHz unionissa. Komissio korosti tällöin erityisesti
        suunnitellun GMES-/Copernicus-toiminnan tai varoitustutkien toiminnan suojaamista.
        Koska CEPT:n mukaan tällä hetkellä ei ole saatavilla häiriönlieventämistekniikkaa,
        joka mahdollistaisi langattomien lähiverkkojen käyttöönoton taajuuskaistalla 5350–
        5470 MHz Copernicus-järjestelmän kanssa, päätöksen tekemistä taajuuskaistojen
        5350–5470 MHz ja 5725–5925 MHz käytöstä langattomia lähiverkkoja varten olisi
        lykättävä WRC-19:ään saakka, koska asiaa koskevat tutkimukset ovat vielä kesken.
   (11) WRC-12:ssä annetulla päätöslauselmalla 232, joka koskee WRC-15:n asialistan
        kohtaa 1.2, annetaan toimeksianto, joka koskee ITU:n tasolla tehtäviä tutkimuksia
        taajuuskaistan 694–790 MHz osoittamisesta matkaviestinpalvelulle. Päätöslauselma
        tulee voimaan heti WRC-15:n jälkeen. Koska tätä taajuuskaistaa käytetään tällä
        hetkellä kaikissa jäsenvaltioissa maanpäällistä yleisradiotoimintaa varten, komissio
        antoi radiotaajuuskomitean myönteisen lausunnon jälkeen 19 päivänä helmikuuta 2013
        CEPT:lle radiotaajuuspäätöksen 4 artiklan 2 kohdan nojalla toimeksiannon kehittää
        yhdenmukaiset tekniset edellytykset taajuuskaistan 694–790 MHz käytölle langatonta
        laajakaistaa varten. Tekniset edellytykset on tarkoitus hyväksyä komission
        täytäntöönpanopäätöksellä radiotaajuuspäätöksen 4 artiklan 3 kohdan mukaisesti.
        Kuten myös radiotaajuuspolitiikkaa käsittelevän ryhmän 19 päivänä helmikuuta 2015
        antamassa lausunnossa korostetaan, tällaisen teknisen yhdenmukaistamisratkaisun
        soveltaminen riippuisi neuvoston ja Euroopan parlamentin päätöksestä, joka tehdään
        vasta WRC-15:n jälkeen kyseisen taajuuskaistan tulevasta käytöstä. Tämän vuoksi
        WRC-15:n tuloksissa olisi jätettävä mahdollisimman paljon joustovaraa parlamentin ja
        neuvoston päätöksille, koska tällaisen toimenpiteen seurauksilla on ratkaiseva
        merkitys yleisradiopalveluiden ja langattomien laajakaistaisten sähköisten
        viestintäpalveluiden tulevaisuudelle unionissa.
   (12) Kun lisäksi otetaan huomioon UHF-kaistan alemman osan tärkeä merkitys
        yleisradiotoiminnan kannalta, WRC-15:ssä on tarpeen varmistaa, että unionissa on
        saatavilla riittävästi taajuuksia maanpäällisiä verkkoja käyttävää audiovisuaalisten
        mediapalvelujen tarjontaa varten taajuuskaistalla 470–694 MHz. Tämä noudattaa
        päätöksen 243/2012/EU 7 artiklaa, jonka mukaan jäsenvaltioiden on yhteistyössä
        komission kanssa pyrittävä varmistamaan, että saatavilla on riittävästi taajuuksia
        unionin kansalaisille suunnattujen innovatiivisten audiovisuaalisten mediapalveluiden
        satelliittivälitteistä ja maanpäällisiä verkkoja käyttävää tarjontaa varten, kun otetaan
        huomioon myös se, että puolet Euroopan kotitalouksista vastaanottaa tällä hetkellä
        maanpäällisiä yleisradiopalveluita ja että Euroopassa harjoitettava yleisradiotoiminta
        tukeutuu nykyisin voimakkaasti taajuuskaistan 470–694 MHz käyttöön.
   (13) Vuonna 2019 pidettävän seuraavan konferenssin asialista hyväksytään WRC-15:ssä
        asialistan kohdan 10 mukaan. Erityisesti sen jälkeen, kun WRC-15:n asialistan kohdan
        1.1 mukaisesti tehtävät päätökset IMT-järjestelmiä varten ehdotetuista kaistoista on
        tehty, on maailmanlaajuisesti tärkeää yksilöidä viidennen sukupolven IMT-
        järjestelmiä varten korkeampia, yli 6 GHz:n taajuuksia. ITU:n prosessissa tehtävän
        valmistelutyön on sovittava yhteen EU:ssa samanaikaisesti tehtävän työn kanssa.
   (14) WRC-12:ssä annettu päätöslauselma 654, joka koskee WRC-15:n asialistan kohtaa
        1.18, sisältää kehotuksen tutkia taajuuskaistan 77,5–78 GHz osoittamista autojen
        lyhyen kantaman tutkalaitteiden käyttöön. Komission päätöksellä 2004/545/EY
FI                                                9                                              FI
 ---pagebreak---            yhdenmukaistetaan taajuuskaista       77–81    GHz      autojen    lyhyen     kantaman
           tutkajärjestelmiä varten,
   ON HYVÄKSYNYT TÄMÄN PÄÄTÖKSEN:
                                              1 artikla
   Jäsenvaltiot osallistuvat yhdessä unionin etujen mukaisesti neuvotteluihin, jotka käydään
   Kansainvälisen televiestintäliiton maailman radioviestintäkonferenssissa vuonna 2015 radio-
   ohjesäännön tarkistamista varten.
   Kannat, jotka esitetään unionin puolesta neuvotteluissa ja radio-ohjesääntöön tehtävien
   tarkistusten hyväksymisen yhteydessä, esitetään tämän päätöksen liitteessä.
   Jos konferenssissa tehdään uusia ehdotuksia liitteessä esitetyistä asioista, joihin ei vielä ole
   unionin kantaa, unionin kanta vahvistetaan koordinoidusti paikan päällä ennen kuin
   konferenssi kokoontuu hyväksymään radio-ohjesääntöön tehtävät tarkistukset. Tällöin unionin
   kannan on oltava yhdenmukainen tämän päätöksen liitteessä vahvistettujen periaatteiden
   kanssa.
                                              2 artikla
   Radio-ohjesääntöön tehtävät tarkistukset julkaistaan Euroopan unionin virallisessa lehdessä.
                                               artikla
   Tämä päätös tulee voimaan .
   Tehty Brysselissä
                                               Neuvoston puolesta
                                               Puheenjohtaja
FI                                               10                                                 FI
 ---documentbreak---                             EUROOPAN
                            KOMISSIO
                                                     Bryssel 29.5.2015
                                                     COM(2015) 234 final
                                                     ANNEX 1
                                            LIITE
                                          asiakirjaan
                                           Ehdotus
                              NEUVOSTON PÄÄTÖKSEKSI
   Kansainvälisen televiestintäliiton (ITU) maailman radioviestintäkonferenssissa vuonna
            2015 (WRC-15) Euroopan unionin puolesta esitettävästä kannasta
FI                                                                                       FI
 ---pagebreak---                                                 LIITE
                                             asiakirjaan
                                               Ehdotus
                                  NEUVOSTON PÄÄTÖKSEKSI
    Kansainvälisen televiestintäliiton (ITU) maailman radioviestintäkonferenssissa vuonna
               2015 (WRC-15) Euroopan unionin puolesta esitettävästä kannasta
   Kun WRC-15:ssä neuvotellaan ITU:n radio-ohjesääntöön tehtävistä tarkistuksista ja
   hyväksytään kyseiset tarkistukset unionin puolesta olisi esitettävä seuraavat kannat:
   1.      Asialistan kohta 1.1:
          taajuuskaista 1452–1492 MHz sekä vierekkäiset taajuuskaistat 1427–1452 MHz ja
           1492–1518 MHz yksilöidään kansainvälistä matkaviestintää varten samalla kun
           suojataan passiivista tietoliikennettä taajuuden 1427 MHz alapuolella;
          taajuuskaista 3400–3800 MHz osoitetaan jaetuin ensisijaisin                   oikeuksin
           tietoliikepalveluun ja yksilöidään kansainvälistä matkaviestintää varten;
          hylätään taajuuskaistan 470–694 MHz osoittaminen jaetuin ensisijaisin oikeuksin
           matkaviestinpalveluun Euroopassa;
          taajuuskaistojen 5350–5470 MHz ja 5725–5850 MHz osoittamista jaetuin
           ensisijaisin oikeuksin matkaviestinpalveluun ei lisätä eikä kyseisiä taajuuskaistoja ja
           taajuuskaistaa 5850–5925 MHz yksilöidä IMT:tä varten; näitä kolmea taajuuskaistaa
           olisi kuitenkin tutkittava tarkemmin, jotta voidaan harkita niiden käyttöä langattomia
           lähiverkkoja varten ja varmistaa, että niiden ensisijainen käyttö suojataan kaikissa
           tapauksissa.
   2.      Asialistan kohta 1.2:
          vahvistetaan alle 694 MHz taajuudella toimivan yleisradiopalvelun suojataso
           Euroopan radio-, tele- ja postihallintojen yhteistyökonferenssin (CEPT) tekemien
           tutkimusten tulosten mukaisesti ja vahvistetaan taajuuskaistan alareunaksi 694 MHz;
          ei     aseteta    lisärajoituksia   taajuuskaistalla    694–790 MHz       harjoitettavan
           yleisradiotoiminnan suojaamista varten, vaikka toimenpiteitä voidaan toteuttaa sen
           varmistamiseksi, että langattoman laajakaistan ja EU:n itäisillä rajoilla käytössä
           olevien nykyisten lentonavigointijärjestelmien välillä vallitsee tasapaino
           taajuuskaistalla 694–790 MHz.
   3.      Asialistan kohdassa 1.18 osoitetaan taajuuskaista 77,5–78 GHz osoitetaan
           radiopaikannuspalveluun ja kyseisen taajuuskaistan käyttö autojen tutkalaitteita
           varten turvataan asettamatta kohtuuttomia rajoituksia; olisi kuitenkin tunnustettava,
           että radioastronomia-asemien suojaamista olisi jatkettava.
   4.      Asialistan kohdassa 10 WRC-19:n asialistan kohtaa, joka koskee viidennen
           sukupolven matkaviestinjärjestelmien taajuustarpeita, olisi tuettava ja pääpaino olisi
           asetettava yli 6 GHz:n taajuuksien osoittamiseen uusia allokaatioita varten ja
           yhteiseen lähestymistapaan suhteessa asiaa koskeviin yhteensopivuustutkimuksiin,
           jotka olisi toteutettava ennen WRC-19:n järjestämistä.
FI                                                 2                                                FI
 ---pagebreak---    5. Kun WRC-15:ssä neuvotellaan asianmukaisista muutoksista ITU:n radio-
      ohjesääntöön, varmistetaan, että unionin lainsäädäntöä ja erityisesti sähköisten
      viestintäverkkojen ja -palvelujen yhteisestä sääntelyjärjestelmästä annetun direktiivin
      2002/21/EY 9 artiklassa ja monivuotisen radiotaajuusohjelman perustamisesta
      annetussa päätöksessä 243/2012/EU vahvistettuja periaatteita noudatetaan eivätkä
      kyseiset periaatteet haittaa tämän lainsäädännön ennakoitavissa olevaa
      jatkokehitystä.
FI                                          3                                                 FI